section_heading: Nagrade
paragraph_text: Za svoj dosadašnji rad Cantoresi su nagrađeni s nekoliko vrijednih nagrada i priznanja. Na II. Međunarodnom natjecanju komornih sastava «Lipanjski zvuci» u Petrinji Muški vokalni sastav Cantores Maruli osvojio je zlatno odličje. Na 57. međunarodnom natjecanju zborova u Arezzu u Italiji Cantoresi su podijelili prvu nagradu s Norveškim zborom Boler Vokalensemble – Oslo. Uspjeh je time veći što su Pjevači Marulovi prvi sastav iz Hrvatske koji je prošao zahtjevnu pred-selekciju na tom natjecanju zadnjih dvadesetak godina. Odlukom povjerenstva Muzeja Ivana Meštrovića, Vokalnom sastavu Cantores Maruli dodijeljena je za Priču o Marku Maruliću, Nagrada Umjetnik naroda moga za osobiti doprinos očuvanju i promidžbi hrvatske kulturne baštine.